Românii interesați de soarta țării pot lua parte la dezbaterea publică având ca temă proiectul Legii apărării naționale a României şi proiectul Legii privind Sistemul național de management integrat al situațiilor de criză. Dezbaterea este organizată joi, 16.05.2024, la Ministerul Apărării Naționale, la ora 10.00, la sediul din Strada Izvor nr. 110 sector 5, punct acces PC3.
Modalitatea de înscriere la dezbaterea publică a persoanelor interesate: datele de identificare (nume, prenume, serie și număr BI/CI) vor fi transmise în format electronic, la adresa de email: transparenta decizionala(@mapn.ro, până la data de 15.05.2024, ora 12.00.
Dezbaterea este cu atât mai importantă cu cât „proiectul de lege care modifică major Legea Apărării Naționale a României ridică numeroase semne de întrebare în rândul opiniei publice“.
Opinia publică atrage atenția mai ales asupra a trei probleme: posibilitatea reinstituirii stagiul militar obligatoriu, excluderea Parlamentului din decizia de intrare în război a țării și lipsa unei defintii legale a „amenințărilor hibride”. Într-un comunicat remis cotidianul.ro, APADOR CH detaliază aceste probleme:
Reguli de participare
Participarea persoanelor interesate la ședința publică se va face în limita locurilor disponibile în sală. Accesul în sală se va face în intervalul orar 9.15-9.45.
Luarea cuvântului: în ordinea înscrierii pentru participare la dezbaterea publică.
Persoanele interesate vor specifica articolul sau articolele din proiectul de act normativ la care fac propuneri.
La luarea cuvântului participanții se vor prezenta.
Timpul alocat luării cuvântului: 2 minute.
Potrivit prevederilor art. 7 alin. (10) lit. b) din Legea nr. 52/2003, republicată, cu modificările ulterioare, dezbaterea publică se va încheia în momentul în care toți solicitanții înscriși la cuvânt şi-au exprimat recomandările cu referire concretă doar la proiectele de acte normative în discuție.
Reguli de conduită:
Este strict interzis accesul persoanelor în obiectiv cu dispozitive inteligente personale (dispozitive electronice de înregistrare/ telefoane/ tablete etc.). Acestea vor fi predate la punctul de control al accesului; Pe timpul aflării în incinta obiectivului vor fi respectate indicaţiile pesonalului însoțitor.